עזרא פורמן

עזרא פורמן (באנגלית: Ezra Furman; נולדה ב-5 בספטמבר 1986) היא מוזיקאית ופזמונאית יהודייה-אמריקאית. פורמן הייתה הסולנית והגיטריסטית של להקת Ezra Furman and the Harpoons , שפעלה בין השנים 2006–2011. בשנים שלאחר מכן היא הוציאה מספר אלבומים, וכן יצרה את פסקול הסדרה "חינוך מיני" של נטפליקס.

== קריירה ==
=== Ezra Furman and the Harpoons ===
בשנת 2006 הקימה פורמן יחד עם עוד שלושה חברים את להקת הרוק Ezra Furman and the Harpoons (עזרא פורמן וההרפונז) בעת שלמדו באוניברסיטת טאפטס. עזרא פורמן הייתה הסולנית והגיטריסטית של הלהקה, והיו בה חברים גם ג'וב מוקאדה (גיטרה בס), דרו "אדם" אברוטין (תופים) ואנדרו לנגר (גיטרה). הלהקה הוציאה ארבעה אלבומים: Beat Beat Beat (2006), Banging Down the Doors (2007), Inside the Human Body (2008) ו-Mysterious Power (2011). בשנת 2009, לאחר שהסתיים החוזה של הלהקה עם חברת התקליטים Minty Fresh, הם הוציאו אלבום אוסף בשם Moon Face: Bootlegs and Road Recordings 2006-2009, שכלל הקלטות חיות וכמה מיצירות הסולו של פורמן. הלהקה התפרקה בשנת 2011.

=== The Year of No Returning ===

לאחר סיבוב ההופעות שלה לקידום האלבום Mysterious Power, פורמן הקליטה אלבום סולו בשם The Year of No Returning. את האלבום היא לא הוציאה דרך חברת תקליטים, וגייסה כסף דרך קיקסטארטר כדי לממן את ההקלטה וההוצאה העצמית של האלבום.<ref>Kickstarter, [https://www.kickstarter.com/projects/ezrafurman/be-a-part-of-the-new-ezra-furman-record-it-will-be/description "Ezra Furman's Kickstarter"] July 11, 2007. Retrieved April 28, 2015</ref> האלבום הוקלט בסטודיו בליסטיקו, שבאותו זמן היה ממוקם בעליית הגג שבביתה של פורמן, והופק על ידי טים סנדסקי, שהיה הבעלים של הבית והאולפן.<ref>Furman, Ezra. Interview by Frances Capell [http://www.sfbg.com/2012/02/07/new-year "New Year"], San Francisco Bay Guardian, February 9, 2012.</ref> האלבום יצא לאור בפברואר 2012. בסוף אותה שנה, פורמן הוחתמה בחברת התקליטים Bar/None Records , שהוציאה את האלבום בהוצאה מחודשת בקיץ 2013.

באביב 2012 הוקמה להקת הליווי Ezra Furman and the Boy-Friends, ויצאה לסיבוב הופעות לקידום האלבום. בלהקה היו חברים ירגן ירגנסן (בס), בן ג'וזף (קלידים, גיטרה) וסם דרקס (תופים). טים סנדסקי (סקסופון) הצטרף ב-2013.

=== Day of the Dog ===
באוקטובר 2013 יצא לאור אלבומה השני של פורמן, Day of the Dog, שהופק גם הוא על ידי טים סנדסקי, וכן הוקלט בסטודיו בליסטיקו ויצא לאור דרך חברת התקליטים Bar/None Records.<ref>Bar/None Records. [http://www.bar-none.com/ezrafurman.html "Ezra Furman"], retrieved August 3, 2014.</ref> האלבום בלט בתקשורת בבריטניה. מייקל האן מהגרדיאן העניק לו ביקורת של 5/5 כוכבים: "עזרא פורמן יצרה אלבום של רוקנרול קלאסיציסטי שאף פעם לא מרגיש כמו תרגיל, אלא כמו פיסת ביטוי עצמי חיה ונושמת",<ref></ref> ומגזין NME העניק לו ביקורת של 8/10: "גרסה פרחחית ומחוספסת לרוק הקרנבלי בסגנון הניו יורק דולס, הראמונס מעידן-ספקטור והאי סטריט בנד. פנינה בלתי צפויה".<ref></ref>
פורמן, 2018
בשנת 2014 הלהקה ערכה סיבוב הופעות בבריטניה וזכתה לביקורות חיוביות בעיתונות. "הרוקנ'רול<nowiki/>רית הפאנקית לא מגניבה מספיק מכדי להתרגש מקבלת הפנים הנלהבת שהיא ראויה לה", כתב מלקולם ג'ק בגרדיאן, ונתן למופע 5 כוכבים.<ref name="guardianReview20140213"></ref> סיבוב ההופעות הסתיים בסתיו, בהופעה במועדון הסקאלה בלונדון בספטמבר 2014.

=== Perpetual Motion People ===
בתחילת 2015 פורמן חתמה בחברת התקליטים Bella Union <ref></ref> וב-27 באפריל הודיעה על אלבומה החדש, Perpetual Motion People, שיצא לאור ב-6 ביולי בבריטניה ובאירופה וב-10 ביולי בארצות הברית.<ref></ref> בנוסף לביקורות החיוביות בעיקר שקיבל, האלבום נכנס למצעדי הפזמונים בבריטניה, והגיע בשיאו למקום ה-23 עם כניסתו. סדרה של הופעות באירופה ובארצות הברית התקיימה יחד עם יציאתו של האלבום.

בשנת 2016 פורמן הוציאה לאור את המיני-אלבום Big Fugitive Life, באומרה כי הוא הרגיש כמו "סוף של פרק עבורי, מבחינה מוזיקלית" וקראה לאוסף השירים "קבוצה של השירים המיותמים האהובים עלינו", כאשר לדבריה ארבעה מתוך ששת השירים שבאלבום היו מיועדים להיכלל ב-Perpetual Motion People, ושניים שהיו מיועדים להיכלל ב-The Year of No Returning, אך לא היו מוכנים באותו זמן.<ref></ref>
פורמן, 2018
בספטמבר 2017, פורמן הודיעה ברשתות החברתיות על שינוי שם הלהקה, מ-Ezra Furman and the Boy-Friends ל-Ezra Furman and The Visions.<ref></ref> לא נעשה שינוי כלשהו בנוגע לחברי הלהקה, ואותם החברים נשארו בה.<ref></ref>

=== Transangelic Exodus ===
אלבומה השביעי של פורמן, Transangelic Exodus, יצא לאור ב-9 בפברואר 2018.<ref></ref> האלבום עוקב אחרי סיפורן של פורמן ומלאך שנמצאים בדרכם, בבריחתם משלטון דכאני.<ref></ref>

=== פרויקטים אחרים ===
בשנת 2018, יצא לאור ספרה של פורמן על האלבום Transformer של הזמר לו ריד, במסגרת מיזם הספרים .<ref></ref>

פורמן יצרה את הפסקול לסדרת הדרמה הקומית של נטפליקס משנת 2019, "חינוך מיני". הפסקול כולל שירים מקוריים של פורמן, וכן שירים שנכתבו עבור הסדרה. בנוסף, פורמן ולהקתה הופיעו בפרק השביעי של העונה הראשונה של הסדרה, "At the Bottom of the Ocean", בהופעת קמאו, בתור הלהקה שמופיעה בנשף בית הספר של הדמויות הראשיות.<ref></ref>

== חיים אישיים ==
פורמן היא יהודייה.<ref></ref><ref></ref> אביה הוא בן למשפחה יהודית ואמה התגיירה.<ref></ref> היא סיפרה כי היא מתכננת להפוך לרבה, והחל מסתיו 2021 היא לומדת בבית הספר הרבני של המכללה העברית בניוטון , מסצ'וסטס.<ref></ref>

פורמן היא ביסקסואלית,<ref></ref> ומשתמשת בכינויי גוף היא/את ו-they/them.<ref></ref> היא יצאה מהארון כאישה טרנסג'נדרית בסוף אפריל 2021.<ref></ref><ref name=":0">[https://www.instagram.com/p/CN5PsTyHMa2/ "I wanted to share with everyone that I am a trans woman, and also that I am a mom and have been for a while now (like 2+ years)"], 21 באפריל 2021, ברשת החברתית אינסטגרם</ref>

לפורמן יש שלושה אחים ואחיות, והיא אם לילד.<ref name=":0" /><ref></ref> אחיה הצעיר, ג'ונה, היה הסולן והבסיסט של להקת הרוק Krill מהעיר בוסטון, שהתפרקה ב-2015.<ref></ref> אחיה הבכור, נואה, הוא אמן חזותי, ועיצב את עטיפת האלבום Banging Down The Doors של Ezra Furman and the Harpoons.

== דיסקוגרפיה ==
=== אלבומים ===
==== Ezra Furman and the Harpoons ====
* 2007: Banging Down the Doors 
* 2008: Inside the Human Body 
* 2011: Mysterious Power 

==== סולו ====
* 2012: The Year of No Returning 
* 2013: Day of the Dog 
* 2015: Perpetual Motion People 
* 2018: Transangelic Exodus 
* 2019: Twelve Nudes <ref></ref>

=== מיני-אלבומים ===
* 2016: Songs by Others 
* 2016: Big Fugitive Life 
* 2018: Jam in the Van

=== סינגלים ===
* 2013: "My Zero"/"Caroline Jones"
* 2015: "Restless Year"
* 2015: "Lousy Connection"<ref></ref>
* 2017: "Driving Down to LA"
* 2018: "Unbelievers"
* 2019: "Calm down aka I Should Not Be Alone"

== ראו גם ==

== קישורים חיצוניים ==

* 

== ביאורים ==

== הערות שוליים ==

קטגוריה:גיטריסטיות אמריקאיות
קטגוריה:ביסקסואליות אמריקאיות
קטגוריה:זמרים להט"בים אמריקאים
קטגוריה:טרנסג'נדריות אמריקאיות
קטגוריה:להט"בים יהודים
קטגוריה:מוזיקאים להט"בים אמריקאים
קטגוריה:פזמונאים להט"בים
קטגוריה:שיקגו: אישים
קטגוריה:גיטריסטים אמריקאים
קטגוריה:ביסקסואלים אמריקאים
קטגוריה:טרנסג'נדרים אמריקאים
קטגוריה:מוזיקאיות אמריקאיות
קטגוריה:פזמונאיות אמריקאיות
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
קטגוריה:זמרים טרנסג'נדרים